Diari Oficial de la Generalitat Valenciana


Sumari del DOGV 6151, del 24-11-2009 (2009/13296)

DECRET 212/2009, de 20 de novembre, del Consell, pel qual es regula el Registre de Concessionaris de Ràdio i Televisió de la Comunitat Valenciana.
--------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2009/11/20/212**

### Versions

 28/01/2017 - Actualitat  26/11/2011 - 27/01/2017  Text inicial: 25/11/2009 - 25/11/2011 

### Dades del document

Número de DOGV
:   6151

Data del DOGV
:   24-11-2009

Secció del DOGV
:   I. DISPOSICIONS GENERALS

Número del document
:   2009/13407


Data del document
:   20-11-2009

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * mitjà de comunicació
    * legislació
    * registre de documents
    * televisió
    * radiodifusió

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Disposició derogada 28.01.2017**

 

**Decret 212/2009, de 20 de novembre, del Consell, pel qual es regula el Registre de Concessionaris de Ràdio i Televisió de la Comunitat Valenciana.**

 

**[(DOGV núm. 6151 de 24.11.2009)](http://www.docv.gva.es/datos/2009/11/24/pdf/2009_13401.pdf) Ref. 013208/2009**

 

PREÀMBUL

 

La Llei 1/2006, de 19 d'abril, de la Generalitat, del Sector Audiovisual, modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, va crear, en l'article 6, el Registre de Concessionaris de Ràdio i Televisió, en el qual s'inscriuran les persones i entitats que posseïsquen títols habilitants per a la prestació de servicis de ràdio i televisió atorgats per la Generalitat. Així mateix, ordena que en l'esmentat Registre s'anoten les modificacions de les escriptures o estatuts socials de les societats concessionàries, així com la composició dels órgans d'administració i les seues variacions, i les modificacions de participacions en el seu capital social.

El règim de concessió d'emissores de radiodifusió sonora en ones mètriques amb modulació de freqüència, i la seua inscripció en el Registre de Concessionaris, es regulen en el Decret 38/1998, de 31 de març, del Consell. La creació del Registre de Concessionaris de Ràdio i Televisió, i la seua regulació per mitjà del present decret, comporta la derogació dels articles del Decret 38/1998, de 31 de març, del Consell, que regulen el Registre de Concessionaris.

La Llei estatal 66/1997, de 30 de desembre, de Mesures Fiscals, Administratives i de l'Ordre Social, va establir el règim jurídic de la televisió digital terrestre i va preveure, per primera vegada, la possibilitat de concessions per a la gestió indirecta del servici públic de televisió amb tecnologia digital terrestre, d'àmbit autonómic i local, l'atorgament de la qual correspon a les comunitats autónomes. En la Comunitat Valenciana, la Generalitat ha convocat i resolt concursos per a l'adjudicació d'estes concessions d'àmbit autonómic i local. Així mateix, la legislació estatal i autonómica preveu la possibilitat que els municipis accedisquen a la gestió del servici públic de televisió digital terrestre d'àmbit local, corresponent també en este cas la competència per a l'atorgament de les corresponents concessions, en la Comunitat Valenciana, a la Generalitat.

Així mateix, el Reial Decret 920/2006, de 28 de juliol, pel qual es va aprovar el Reglament General de Prestació del Servici de Difusió de Ràdio i Televisió per Cable, ordena, en l'article 9, el registre de les autoritzacions d'este servici per part de les comunitats autónomes, d'acord amb el que disposa la disposició addicional desena de la Llei 32/2003, de 3 de novembre, General de Telecomunicacions.

Per tot aixó, es fa necessària la regulació d'este Registre de Concessionaris de Ràdio i Televisió de la Comunitat Valenciana, amb l'objecte de fer complir l'article 6 de la Llei 1/2006, de 19 d'abril, de la Generalitat, del Sector Audiovisual, després de la modificació per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat.

En virtut d'aixó, a proposta del president de la Generalitat, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 20 de novembre de 2009,

 

DECRETE

 

CAPÍTOL I. Disposicions generals

 

**Article 1. Objecte**

1. L'objecte d'este decret és la regulació del Registre de Concessionaris de Ràdio i Televisió de la Comunitat Valenciana.

2. Este Registre té caràcter públic i s'adscriu a la Direcció General de Promoció Institucional, dependent de la Secretaria Autonómica de Comunicació, de la Presidència de la Generalitat.

 

**Article 2. Contingut**

1. Seran objecte d'inscripció obligatória en el Registre de Concessionaris de Ràdio i Televisió els títols habilitants atorgats per la Generalitat en relació amb el servici públic de radiodifusió sonora en ones mètriques amb modulació de freqüència en l'àmbit territorial de la Comunitat Valenciana, la identitat dels seus titulars i totes les resolucions, actes o negocis jurídics, i característiques tècniques que afecten tant el titular com el títol habilitant. Respecte a les característiques tècniques, només seran objecte d'inscripció en la mesura que afecten la regularitat, continuïtat i prestació del servici en els termes de la concessió o conforme es determine en el títol habilitant. En tot cas, s'inscriuran els paràmetres tècnics de cada centre emissor autoritzat.

2. Així mateix, serà obligatória la inscripció en el Registre de tots els títols habilitants atorgats per la Generalitat fent ús de les seues competències per a la gestió del servici públic de televisió digital terrestre autonómica i local, la identitat dels seus titulars, així com tots els fets rellevants, negocis jurídics i característiques tècniques que afecten tant la persona titular com el títol habilitant. Respecte a les característiques tècniques, només seran objecte d'inscripció en la mesura que afecten la regularitat, continuïtat i prestació del servici en els termes de la concessió o conforme es determine en el títol habilitant. En tot cas, s'inscriuran els paràmetres tècnics de cada centre emissor autoritzat.

3. Seran, també, objecte d'inscripció obligatória les autoritzacions que la Generalitat atorgue per a la prestació del servici de difusió de ràdio i televisió per cable, en els termes que preveu el capítol II del Reglament General de Prestació del Servici de Difusió de Ràdio i Televisió per Cable, aprovat pel Reial Decret 920/2006, de 28 de juliol.

 

**Article 3. Seccions**

El Registre es compondrà de les següents seccions, amb els continguts següents:

1. Primera: títols habilitants per a la prestació del servici públic de radiodifusió sonora en ones mètriques amb modulació de freqüència, atorgats per la Generalitat, identitat i dades dels seus titulars.

2. Segona: títols habilitants per a la prestació del servici públic de televisió digital terrestre autonómica i local, atorgats per la Generalitat, identitat i dades dels seus titulars.

3. Tercera: autoritzacions per a la prestació del servici de difusió de ràdio i televisió per cable, atorgades per la Generalitat, identitat i dades dels seus titulars.

 

CAPÍTOL II. Inscripció dels títols habilitants del servici públic de radiodifusió   
 sonora en ones mètriques amb modulació de freqüència

 

**Article 4. Contingut**

1. Seran objecte d'inscripció, en la Secció Primera del Registre, els títols habilitants atorgats per la Generalitat, fent ús de les seues competències, per a la gestió del servici públic de radiodifusió sonora en ones mètriques amb modulació de freqüència, la identitat dels seus titulars, així com tots els fets rellevants, negocis jurídics i característiques tècniques que afecten tant la persona titular com el títol habilitant. Quant a les característiques tècniques, només són objecte d'inscripció en la mesura que afecten la regularitat i continuïtat i la prestació del servici en els termes de la concessió o llicència o en la mesura que es determine en el títol habilitant. En tot cas, s'inscriuran els paràmetres tècnics de cada centre emissor autoritzat.

2. En particular, seran objecte d'inscripció les dades següents:

a) Nom o raó social de la persona, empresa o entitat habilitada, el seu número o codi d'identificació fiscal i el seu domicili.

b) Denominació comercial de l'emissora i el seu domicili.

c) Nom del director de l'emissora.

d) Classe d'emissora.

e) Capital social i la seua distribució, si és el cas.

f) Transmissió, disposició o gravamen de les accions o participacions de la societat, així com les successives modificacions de l'escriptura, els estatuts socials i composició dels órgans d'administració.

g) Característiques tècniques.

h) Data d'adjudicació definitiva i de publicació oficial d'esta.

i) Vinculacions amb altres empreses de radiodifusió.

j) Sancions.

k) Data de les renovacions del títol habilitant.

l) Data de cancel·lació del títol habilitant.

 

**Article 5. Classificació**

A l'efecte de la seua inclusió en la Secció Primera del Registre, els títols habilitants del servici públic de radiodifusió sonora en ones mètriques amb modulació de freqüència es classifiquen en les següents subseccions:

1. Títols habilitants d'emissores comercials.

2. Títols habilitants d'emissores culturals.

3. Títols habilitants d'emissores municipals.

 

CAPÍTOL III. Inscripció dels títols habilitants de Televisió Digital Terrestre   
 atorgats per la Generalitat ****[1]****

 

**Article 6. Contingut**

1. Seran objecte d'inscripció, en la Secció Segona del Registre, els títols habilitants atorgats per la Generalitat, fent ús de les seues competències, per a la gestió del servici públic de televisió digital terrestre autonómica i local, la identitat dels seus titulars, així com tots els fets rellevants, negocis jurídics i característiques tècniques que afecten tant la persona titular com el títol habilitant. Respecte a les característiques tècniques, només seran objecte d'inscripció en la mesura que afecten la regularitat, continuïtat i prestació del servici en els termes de la concessió o conforme es determine en el títol habilitant. En tot cas, s'inscriuran els paràmetres tècnics de cada centre emissor autoritzat.

2. En el Registre es faran constar, necessàriament:

a) El nom i cognoms o la raó social de la persona habilitada, el seu número o codi d'identificació fiscal, la nacionalitat i el domicili professional o social.

b) Quan es tracte d'una persona jurídica, les dades relatives a la seua inscripció en el Registre Mercantil o registre administratiu que corresponga; els seus estatuts socials; si és el cas, el seu capital social i la seua distribució; i l'estructura i composició dels seus órgans de govern i d'administració. També s'anotarà qualsevol modificació de les anteriors dades.

c) La denominació comercial de l'emissora.

d) El domicili designat a l'efecte de notificacions i el nom i la resta de dades personals del representant, si és el cas.

e) El domicili dels estudis i el nom i la resta de dades personals del director de l'emissora.

f) En el supósit de persones jurídiques, s'inscriuran tots els actes i negocis jurídics que impliquen la transmissió, disposició o gravamen de les accions, participacions o títols equivalents, així com les corresponents autoritzacions administratives, quan corresponga. També s'inscriuran les emissions d'obligacions o de títols semblants.

g) El títol habilitant que té adjudicat, amb expressió de la zona de servici, del programa i del canal múltiple assignat així com de les característiques tècniques d'emissió associades a este, fent-se constar, com a mínim, la ubicació de l'emplaçament o emplaçaments autoritzats per als centres emissors o reemissors amb indicació de les seues coordenades i denominació habitual dels llocs esmentats, potència radiada aparent màxima autoritzada, altura efectiva de l'antena o antenes i els seus diagrames de radiació, i característiques tècniques dels mètodes de transmissió entre els centres. També s'inscriuran les autoritzacions de modificació dels programes i canals múltiples i de les seues característiques tècniques.

h) Els paràmetres de televisió digital terrestre que se li adjudiquen per a facilitar, entre altres, la identificació del programa.

i) El contracte concessional, amb expressió de la data d'adjudicació del títol habilitant, de la data de firma del contracte, de la data d'inici del cómput del període concessional i de la de finalització d'este.

j) Documentació justificativa de les concessions de domini públic radioelèctric inherents a la prestació del servici.

k) En el cas que el servici portador-difusor haja de ser prestat per una entitat diferent del propi habilitat, justificació que la dita entitat ha efectuat la notificació fefaent a la Comissió del Mercat de les Telecomunicacions, tal com exigix la Llei 32/2003, de 3 de novembre, General de Telecomunicacions.

l) Les possibles vinculacions empresarials de l'habilitat amb altres habilitats de servicis de televisió a Espanya.

m) Els estatuts socials de la societat mercantil que l'habilitat haja constituït, si és el cas, per a la gestió dels servicis de dades independents de la televisió digital terrestre. També s'inscriuran les dades del Registre Mercantil i les modificacions d'estos estatuts socials que es produïsquen.

n) Les autoritzacions o llicències de servicis de comunicació electrónica que es concedisquen a la societat mercantil mencionada en l'epígraf anterior.

o) La resolució d'aprovació del corresponent projecte tècnic de l'emissora i la data de l'autorització d'inici de les emissions.

p) Quan corresponga, l'autorització d'increment del nombre d'estacions transmissores i les característiques tècniques que se'ls aproven.

q) La resolució o acord de renovació o prórroga del títol habilitant i la seua nova data d'extinció.

r) Les autoritzacions d'emissió en cadena, amb expressió de les característiques i abast d'estes autoritzacions.

 

**Article 7. Classificació**

A l'efecte de la seua inclusió en la Secció Segona del Registre, els títols habilitants del servici públic de televisió digital terrestre es classifiquen en les següents subseccions:

1. Títols habilitants de televisió digital terrestre autonómica.

2. Títols habilitants de televisió digital terrestre local a particulars.

3. Títols habilitants de televisió digital terrestre local a municipis.

 

CAPÍTOL IV. Inscripció de les autoritzacions per a la prestació   
 del servici de difusió de ràdio i televisió per cable

 

**Article 8. Contingut**

1. Les autoritzacions per a la prestació del servici de difusió de ràdio i televisió per cable quedaran inscrites d'ofici en la Secció Tercera del Registre regulat per este decret.

2. Dins de cada autorització s'inscriuran les dades següents:

a) La personalitat física o jurídica del sol·licitant.

b) El nom i la resta de dades personals del seu representant, si és el cas.

c) El domicili a l'efecte de notificacions. En el cas de societats o persones físiques estrangeres, s'entendrà per domicili a l'efecte de notificacions, el del representant legal d'estes a Espanya.

d) Quan els seus titulars adopten la forma de societats, el seu capital social, la identitat o denominació social de les persones i entitats que siguen titulars de participacions superiors al 5 per cent del capital o els drets de vot i el percentatge de capital que posseïren.

e) L'àmbit de cobertura del servici de difusió a què es referix l'autorització i la xarxa de telecomunicacions per cable que utilitza.

f) El nom comercial del servici.

g) El nom comercial i les característiques essencials de cada un dels canals radiofónics o de televisió que incloga en la seua oferta.

3. El responsable del Registre comunicarà la inscripció de les autoritzacions i de les dades corresponents al Registre de la Comissió del Mercat de les Telecomunicacions, a efectes merament informatius.

 

CAPÍTOL V. Disposicions comunes a totes les inscripcions

 

**Article 9. Pràctica de la primera inscripció**

1. La inscripció inicial es practicarà d'ofici pel titular de Direcció General de Promoció Institucional.

2. L'autoritat administrativa que haja atorgat un títol habilitant inclós en l'àmbit del present decret haurà de remetre a este Registre, en el termini més breu possible a partir de l'atorgament i a fi que es practique la primera inscripció, la documentació següent:

a) Quan es tracte de persones jurídiques: cópia autoritzada de l'escriptura pública de constitució de l'entitat, dels estatuts socials i de la composició dels seus órgans de govern i administració. En esta documentació hauran de constar les corresponents dades del Registre Mercantil o registre administratiu equivalent.

b) Quan es tracte de persones físiques: cópia autenticada del document nacional d'identitat, passaport o document equivalent.

c) Cópia autenticada del contracte concessional, si és el cas.

d) Certificació acreditativa de la data d'adjudicació o atorgament del títol habilitant, de la data d'inici del cómput del període concessional i de la de finalització d'este període.

e) Els altres documents necessaris, segons la classe d'inscripció de què es tracte.

3. Abans de practicar la primera inscripció, l'órgan competent podrà realitzar totes les comprovacions que estime pertinents, així com exigir de l'interessat que complete la documentació necessària per a practicar la inscripció.

4. Tots els documents aportats quedaran depositats en el Registre.

5. La inscripció inicial ha de practicar-se abans que transcórrega un mes des de la firma del contracte concessional, o des de la data de la resolució, en el cas de les autoritzacions.

6. Practicada la primera inscripció, la persona encarregada del Registre ho notificarà a la persona o entitat inscrita, amb indicació de les dades registrals que li hagen sigut atorgades, a l'efecte que puguen ser utilitzades en la seua activitat concessional i en les relacions amb el Registre.

 

**Article 10. Modificació i ampliació dels assentaments registrals**

1. Una vegada practicada la primera inscripció, qualsevol acte o fet que supose una modificació, ampliació o generació d'algunes de les dades que hagen de ser objecte d'inscripció haurà de fer-se constar en el Registre a sol·licitud de l'habilitat o titular de l'autorització, que haurà de presentar-la davant de l'órgan competent en el termini d'un mes a partir del moment en què es produïsca. Esta sol·licitud s'acompanyarà de la documentació que acredite fefaentment les dades al·legades, la qual quedarà depositada en el Registre. Si la modificació es referix a característiques tècniques, la sol·licitud d'inscripció haurà d'anar acompanyada de document en què l'organisme competent certifique que la modificació va ser degudament aprovada.

2. A l'efecte del que disposa l'apartat anterior, l'habilitat o titular de l'autorització està obligat a sol·licitar la inscripció de tota dada o modificació que no conste en el Registre.

3. Les sol·licituds de modificació i ampliació dels assentaments registrals es tramitaran d'acord amb el procediment descrit en l'article següent.

4. El que disposa l'apartat 1 s'entén sense perjuí del que l'article 13.2 del Reglament General de Prestació del Servici de Difusió de Ràdio i Televisió per cable aprovat pel Reial Decret 920/2006, de 28 de juliol, establix respecte a l'actualització de dades de les inscripcions de les autoritzacions per a la prestació d'este servici.

5. No obstant el que disposa els apartats 1 i 2 anteriors, el Registre practicarà d'ofici les inscripcions que es deriven d'autoritzacions administratives atorgades per la Generalitat que afecten les dades objecte d'inscripció. A este efecte, les unitats directives que tramiten aquelles autoritzacions tenen l'obligació de comunicar al Registre les resolucions dictades, amb acompanyament de la documentació acreditativa necessària, per cópia autenticada, la qual quedarà depositada en el Registre.

6. No s'inscriurà cap acte que requerisca l'autorització sense que hi conste.

7. Així mateix, es farà constar, per mitjà de nota marginal que es practicarà d'ofici, la imposició de qualsevol sanció ferma per infraccions comeses pels habilitats o titulars de les autoritzacions, amb expressió de la resolució que impose la sanció, de la infracció comesa i de la sanció imposada. A este efecte, l'órgan que haguera imposat la sanció haurà de comunicar al Registre la resolució dictada.

 

**Article 11. Procediment d'inscripció a instàncies de part**

1. Qualsevol sol·licitud d'inscripció de dades es presentarà directament al Registre o s'enviarà a este per qualsevol dels altres mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

2. Després de rebre la instància i la documentació que l'acompanye, es tramitarà el corresponent expedient d'inscripció.

3. El Registre podrà practicar les comprovacions que crega pertinents. En el cas que la inscripció no es poguera efectuar per insuficiència de les dades o documents aportats, es requerirà la persona interessada a fi que els complemente en el termini de deu dies hàbils, d'acord amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la indicació que si no ho fa es considerarà que desistix de la seua petició.

4. Conclós l'expedient, el titular de la Direcció General de Promoció Institucional dictarà una resolució sobre la procedència de la inscripció. El termini màxim per a l'adopció de la resolució és de sis mesos. El silenci administratiu té caràcter positiu i es presumiran inscrites, amb caràcter general, les dades la inscripció de les quals s'haguera sol·licitat.

5. No procedix la inscripció en els casos següents:

a) Quan no s'hagen aportat totes les dades i documents que hagen de ser objecte d'inscripció.

b) Quan les dades facilitades siguen falses o no siguen exactes.

c) Quan no concórreguen els requisits legals de capacitat en la persona habilitada o titular de l'autorització.

d) Quan, en el cas de persones jurídiques, en la constitució de l'entitat o en la modificació dels seus estatuts socials no s'haja donat compliment a normes o requisits legals.

6. La persona responsable del Registre practicarà el corresponent assentament registral, si és el cas.

 

**Article 12. Taxes**

Les inscripcions practicades en el Registre, així com l'expedició a instàncies de part de les certificacions relatives a les dades que es troben en el seu poder podran donar lloc a la percepció de les taxes corresponents, d'acord amb el que preveu la legislació vigent sobre taxes.

 

**Article 13. Incompliment de les obligacions relatives al Registre**

L'incompliment de les obligacions imposades per este decret als habilitats i titulars d'autoritzacions de ràdio i televisió incloses en el seu àmbit, pot ser sancionat d'acord amb el que disposa la Llei 1/2006, de 19 d'abril, de la Generalitat, del Sector Audiovisual.

 

**Article 14. Certificacions registrals**

1. El Registre de Concessionaris de Ràdio i Televisió és públic i, per consegüent, qualsevol persona podrà consultar les seues dades, així com sol·licitar certificacions dels assentaments que hi consten.

2. Les certificacions de la persona encarregada del Registre són l'únic mitjà per a acreditar fefaentment el contingut dels assentaments registrals.

3. Les dades registrals que són objecte d'inscripció en el Registre de Concessionaris de Ràdio i Televisió són de lliure accés per a la seua consulta per part de qualsevol persona interessada, segons el que disposa l'article 37 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; no obstant aixó, es garantirà la protecció de les dades de caràcter personal, d'acord amb la legislació corresponent. S'establiran els mitjans adequats perquè l'accés al Registre puga fer-se per via telemàtica.

 

**Article 15. Cancel·lació de les inscripcions registrals**

1. Serà causa de cancel·lació de les inscripcions l'extinció del títol habilitant, d'acord amb la normativa aplicable en cada cas.

2. La cancel·lació de la inscripció es practicarà d'ofici per part de la persona encarregada del Registre. Expressarà la data en què es produïx i la causa que la determina.

 

DISPOSICIÓ TRANSITÒRIA

 

**Única. Inscripció de les concessions o autoritzacions actuals**

En el termini de sis mesos a comptar de l'efectiva constitució del Registre, es formalitzarà la inscripció de les actuals concessions o autoritzacions atorgades per la Generalitat o la competència d'atorgament de la qual correspon a la Generalitat, segons la normativa corresponent.

 

DISPOSICIÓ DEROGATÒRIA

 

**Única. Derogació del capítol V del Decret 38/1998, de 31 de març, del Consell**

Queda derogat el capítol V del Decret 38/1998, de 31 de març, del Consell, pel qual s'establix el règim de concessió d'emissores de radiodifusió sonora en ones mètriques amb la seua modulació de freqüència i d'inscripció en el Registre de Concessionaris. Així mateix, queden derogades totes les disposicions del mateix rang o d'un rang inferior que s'oposen al que disposa el present decret.

 

DISPOSICIONS FINALS

 

**Primera. Facultats de desplegament i execució**

La Secretaria Autonómica de Comunicació podrà dictar les disposicions necessàries per al desplegament i execució del que es disposa en este decret.

 

**Segona. Entrada en vigor**

Este decret entrarà en vigor l'endemà de la publicació en el Diari Oficial de la Comunitat Valenciana.

 

València, 20 de novembre de 2009

 

El president de la Generalitat,

FRANCISCO CAMPS ORTIZ 

 

 

---

****[1]****Inclou la **[Correcció d'errades](http://www.dogv.gva.es/va/disposicio?sig=013299/2009&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D013299/2009)** del Decret 212/2009, de 20 de novembre, del Consell, pel qual es regula el Registre de Concessionaris de Ràdio i Televisió de la Comunitat Valenciana (DOGV núm. 6153 de 26.11.2009) Ref. Base de dades 013299/2009.


Còpia Permalink ELI